Breman Asikuma Senior High School

Breman Asikuma Senior High School yɛ nsɔwdo skuul wɔ Ghana na wɔwɔ esuafo a wɔtse hɔn fie a wɔkɔ skuul no bi na esuafo a wɔda skuul hɔ. Ɔwɔ Breman Asikuma a ɔwɔ Finimfin Mantɔw mu. Ɔno nye nsɔwdo skuul a odzi kan wɔ Asikuma/Odoben/Brakwa Mansin no mu.

Skuul no sua adzesua ahorow bi tse dɛ dza ɔfa abɔdzenyansapɛ ho,business, general art, agricultural science, na home economics a ɔma wonya abɔdzin krataa wɔ West African Senior School Certificate.

 Abakɔsɛm 
Breman Asikuma Nsɔwdo skuul wobuee no ɔbirɛfɛw 1964 mu wɔ asaase a nnkan no nna Methodist mbofra skuul no wɔ do no do, a seseiara ɔyɛ Col. Baidoo Primary. J.H.S. Mr. Robert Essuman, kuayɛnyi sahen a nna ɔwɔ hɔ dɛm ber no, ɔno na ɔdze dɛm adwen no bae. Messers Isaac K. Botchwey na T.B Okwan nna hɔn so Ka ho bi. Methodist asɔr a ɔwɔ Ghana, Breman Esikuma nkorɔfo, na Breman Nananom atsenankungua kaa bɔɔ mu wɔ dwumadzi no mu, a Very Rev. Felix Mensah Akyea yɛɛ ho ntotoo, Superintendent Minister a ɔwɔ hɔ dɛm ber no na Nana Amoahkwa Buadu VI, dɛm ber no ɔmanhen.

Mr. Ernest K. A. Odoom na nna ɔyɛ hɔn Skuul Panyin a odzikan, na skuul no dze akyerɛkyerɛfo esia hyɛɛ ase: Messers E. B. Addai, Mr. Henry Aikins, Mr. Baffour, Mr. Allotey, na Mr. T. B. Okwan, nna edwumayɛfo ebien a wɔnkyerɛ  adze. Nwomasua a odzikan kɔr ewiei no, adzesuafo 60 na wɔgyee hɔn. Seseiaradze esuafo a wɔwɔ skuul hɔ no bɛyɛ 2500 na akyerɛkyerɛfo 84, na edwumayɛfo a wɔnnyɛ akyerɛkyerɛfo 40.

Skuul no tui kɔr beebi a wɔwɔ seseiara yi wɔ Esusowa Aketseaba 5, 1973, Opanyin Kofi Tawiah ekyir no, dɛm mber no Ebusuapanyin a ɔwɔ Turom Nsona adzehyedze mu wɔ Asikuma, ɔmaa kurow no asaase dɛ wɔmbɛtsena hɔ afebɔɔ. Skuul no dze esuafo a woewie etsitsir a wo tum hyɛ edwuma biara mu na aba.

 Nwomasua 

 Esuafo Hɔn Ngyee Wɔ Skuul hɔ 
Breman Asikuma Nsɔwdo skuul yɛ mbanyimfo na mbasiafo skuul a wɔgye mbanyimfo na mbasiafo. Esuafo a wɔgye hɔn skuul wɔ no gyina akansi do na wɔgye esuafo a woewie Mbofra ber mu skuul nko tse. Esuafo a worobowie Mbofraber mu skuul no tsimtsim dɛ wobenya nsɔwdo skuul mu kwan wɔ kɔmpiwta kwan dɛ wobenya skuul mu kwan, iyi Ghana Nwomasua Nhyehyɛɛ na wotsimtsimii wɔ afe 2005 mu, ansaana woewie hɔn (BECE) nsɔhwɛ no.

ɔnntse dɛ nkan no nkarii nhyehyɛɛ a ɔhwɛ osuanyi bi no mbɔdzɛmbɔ nyinara a ɔbɔɔ no mbofraber mu skuul no a woeyi osuanyi no adzesua nkorbata esia a ɔbɔɔ noho mbɔdzen wɔ mu paa, kɔmpiwta nhyehyɛɛ na nkɔrenyim nhyehyɛɛ no dze, abofra no aba no a onyaa no mbofraber mu nsɔhwɛ noara na ɔkyerɛ no mbɔdzembɔ wɔ Nwomasua no nyinara mu wɔ nsɔhwɛ no mu. Osiandɛ Kɔmpiwta skuul inyiyii na nkɔr enyim nhyehyɛɛ no nam amonmu ngyee dwumadzi do a ɔhwɛ dɛ esuafo a woewie mbofraber mu skuul no wogyina Nwomasua nko tse do gye hɔn, Nwomasua ntotoofo no fa aba a esuafo no nyaa fir BECE nsɔhwɛ mu gyina do gye hɔn.

 Nwomasua no nhyehyɛɛ  
Adzesua nkorbata a skuul no yɛ nye Gɛniral Sɛainse, Agitike, Bisinɛse, Gɛniral Atse na Bihyewal Atse. Esuafo a worobowie mbofraber mu skuul no fa adzesua nkorbata nyiyi mu anan dɛ ɔka kɔmpiwta skuul nyiyi mu na nkɔr enyim nhyehyɛɛ no. Adzesua nkorbata a esuafo no nyinara yɛ no wɔ hɔ ma esuafo no nyinara ɔmfa ho nye adzesuadze pɔtsee a wɔrokɔyɛ. English language, core mathematics, social studies, integrated science, ICT (core), na physical education nye adzesua nkorbata a wosua; Mbom no, wɔsɔ esuafo hwɛ wɔ adzesua nkorbata enum a wɔabobɔ do dada no ho.

 Mbɔdzembɔ wɔ Nwomasua mu 
Breman Asikuma Nsɔwdo Skuul gu do tsimtsimm mbɔdzembɔ a ɔwɔ sor wɔ nwomasua mu na wɔkan hɔn Ka Ghana nsɔwdo skuul a wɔbɔ hɔnho mbɔdzen noho. ɔyɛ skuul a horow anan a ɔwɔ Asikuma Odoben Brakwa Mansin no mu kor a n’esuafo a woewie no mu 60% ma no mboree tum twa kɔ Osuapɔn mu. Afe 2015 mu no, Skuul no nyaa n’akwanya a odzikan kopuei Ghana National Science & Maths Akansi noho na wɔkɔr hɔn enyim kodur kor a ɔda awɔtwe mu mpɔnpɔndo wɔ skuul ahorow 135 mu.

 Esuafo No Hɔn Abrabɔ 

 Adan ahorow 
Bɛyɛ nsɔwdo skuul anan nna ɔwɔ Asikuma Odoben-Brakwa Mansin no mu. Breman Asikuma nsɔwdo skuul yɛ skuul anan no mu kor a Ghana Nwomasua Asoɛe hun dɛ ɔyɛ inyiyimu B skuul, ogyina esuafo hɔn dodow do na ndzɛmba ahorow a skuul no wɔ. Edzidzibea, baskɛtbɔɔl Kɔt, adan a esuafo damu( mbanyimfo hɔn dze na mbasiafo hɔn dze), mbuukuu korabew, skuul n’ayarsabea, sɛainse labo, skuul mpanyimfo hɔn dan, edwumayɛfo hɔn dan a wɔda mu, kɔmpiwta labo, edzesua adan na afotu ndzɛmba ahorow nye ndzɛmba no mu nkumaa a ɔwɔ hɔ seseiara.

 Esuafo adan a wɔda mu 
Breman Asikuma Nsɔwfo Skuul wɔda mu anan. Iyi bi nye;

 Amoakwa Boadu (Fie kor): Dɛm dan yo wɔdze too Nana Amaoakwa Buadi VI, ɔmanhen a ɔwɔ Breman Asikuma Nananomatsenankungua na nyimapa a ɔk ho ma skuul no bae. Wɔwɔ ahosu akokɔangua.
 Akyea (Fie ebien): Rev. Felix Mensah Akyea a oenya no beebi kɔr, nna ɔKa skuul no ntsee ho na odzii skuul no ntsee no mu akotsen paara, wɔhyɛɛ no enyimnyam dɛ wɔdze ne dzin too do. Hɔn ahosu nye ahabanmɔn.
 Essuman House (Fie Ebisaa ): Iyi nye skuul ne fie a ɔtɔfo ebiasa. ɔyɛ hɔn ahohoahoa dɛ hɔn ahosu yɛ kɔkɔɔ. Mr. Robert Essuman, kuanyin sahen a ɔwɔ Breman Asikuma, ɔno na ɔdze skuul no ntsee w ho nsɛnose bae. ‘’Bo moi deydey!'' nye hɔn ngyedo dzin
 Okwan House (Fie Anan): Iyi nye skuul no fie a ɔtɔdo anan. Mr. T. B. Okwan, nye skuul n’akyerɛkyerɛfo wodziikan no mu kor, wɔdze ne dzin too fie nodo dze hyɛɛ no enyimnyam. Wɔwɔ ahosu bluu.

 Kuw ahorow a ɔwɔ skuul no mu 
Esuafo no dzi dwuma ahorow sɛ yeyi adzesua to nkyɛn a na wɔyɛ dɛ wɔdɔm kuw ahorow a ɔwɔ skuul no mu, dɛm kuw ahorow yi na odzidzi do yi.

 Cadet Corp
 Science club
 Drama club
 Students Representation Council- S.R.C
 Debaters club
 Football team
 Hockey team
 Basketball team
 Choir

 Dwumadzi a Wodzi no Afe Afe 
Skuul Mpanyimfo hyehyɛ dwumadzi ahorow bi ma esuafo no na esuafo a woewie no afeafe, dwumadzi yi bi nye anokɔnkɔn na akyɛdze da dwumadzi, wɔkae nyimpa a ɔtseew skuul no, agorkansi na esuafo a woewie no ba bio benya nkabom. Esuafo wɔbɔɔ hɔngo mbɔdzen paa no wɔbɔ hɔn abawdo wɔ anokɔnkɔn na akyedze da no ase. Edwumayɛfo a wɔkɔ ahomgye mu na hɔn a wɔda ho reyɛ edwuma na edwumayɛfo a wowiee BASS afe biara no wɔka hɔnho bɔmu gyegye ntoboa ma skuul no.

 Esuafo a wowie hɔn nkabom kuw 
Dɛm kuw dzi dwuma dɛ esuafo a woewie skuul nkabom kuw, woebue ama obiara a woewie skuul yi.

Kandzinyi, kyerɛkyerɛwfo, sikakorafo, na nyimpa a ɔyɛ hɔn kasamafo no wɔtow aba yi hɔn tsimtsiim hɔn dwumadzi mu wɔ hɔn afe mu nhyiae no mu. Hɔn na wɔyɛ kuw noho mpanyimfo na wɔhwɛ toto na wodzi kuw noho dwumadzi ahorow nyinara. Dɛm kuw yi hɔn a wototo kuw yi ho dwumadzi yɛ ɔmanmu kyerɛwkyerɛwfo a wɔwɔ Nkran, ɔno so dzi dwuma dɛ kuw no tsiban. Kuw no boa skuul no na wodzi dwuma wɔ afe mu dwumadzi no mu dze boa skuul no mpontu.

Kuw no wɔ nkyekyɛmu anan a ɔyɛ kuw no ankasa. Dɛm kuw nketseaba yi bi nye BASSOSA-KNUST, BASSOSA-UCC, BASSOSA-UEW and BASSOSA-UDS

 Esuafo woewie skuul yi 

 Bernard Tekpetey
 Samuel Marful-Sau
 Hon.Alhassan Kobina Ghansah
 Dr John Kofi Mensah
 Dr. David Acquaye
 Bright Nana Amfoh


 Mboaedze 
Nkyekyεmu:Ghana Nsɔwdo Skuul
Nkyekyεmu:Aban skuul ahorow a wɔwɔ Ghana